LILL-KEWKBA ŻAHRIJA Ta' VaL. Kewkba żahrija li kif tgħib ix-xemx Tiddi fil-għoli, isbaħ minnek m'hemmx, Kewkba ħanina. int minn dak ix-xagħri Ta' kwiekeb żoroq tiddi lill-baħħari, U ta' dijitek bit-twaqqit fl-imkejjen Twasslu sa l-ibgħad artijiet u rkejjen. Tara lil din il-Gżira u fl-istess linia Ta' ħarstek tara l-belt illi fid-dinja Firxet fuq l-ilmijiet l-itwal mogħdija U nsatret b'libsa tgħammex bis-sbuħija. Minn għib ix-xemx sa sbiħha għajnek timraħ, Fuq serħ u sliem il-bniedem dawlek jibraħ, Kewkba ta' qalbi, lilek waħdek ngħid Li għandi biċċa minni qiegħda 'l bgħid; Wassaltha int sal-belt ta' l-itwal pontl Bħrex għalija, kewkba, qatt ma kontl Tbiegħed vapur ftit ilu mix-xtut tagħna, U fuqu kien hemm xbejba li setgħana Kienet il-ħarsa tagħha ġo għajnejja Xħin kienet bi ħlewwietha tħares lejja : Setgħana Biex tnessini d-diqa u n-niket; Il-lum mingħajrha nħoss li kollox siket Madwari: ħajja, u ferħ. u poċżija Mexjifi qajl qa'l lejn il-ġrajjiet minsija. Kellha d-dawl tiegħek safi ġo għajnejha, Kellha sbuħitek satra ta' ħaddejha, LiLL-KEWKBA ŻAHRIJA 77 Le, le, ja kewkba, la tħoss l-ebda għira, Agħder lil kelmti: dik hi oħti ż-żgħira l Qiegħda taraha7 qiegħda taraha7 Dal-ħin L-ewwel reġġi tax-xemx ħdejha deħlin ; Ftit ieħor dawlek ma jwassalx sa ħdejha, Oh. kewkba, agħti l-aħħar ħarsa lejha; Wasslilha xewqti, għidilha li ħuha, Missierha u ommha għadhom jixtiquha. Jixtiequ jerġgħu jħossu l-bewsa tagħha Issaħħan fommhom, u jitħaddnu magħha ; Biss ħarsa waħda, imbagħ'd imutu, imsejkna, Jixtiequ jserrħu fuq uliedha ċ-ċkejkna. Aħfirli, kewkba, jekk ninqeda bik, Hallini nwassal ħarsti ġewwa fik; U imt raxxaxha fuqha, hekk, bil-ħlewwa, Qegħ'dhielha ħdejha, ħdejn riġlejha sewwa. Int, ja ħanina, qed tisimgħu talbi2 Sejra. twassalhom ix-xewqat ta' qalbi2 Kewkba żahrija. għandek qalb ta' dbiba, L-anqas tagħtini bit-tpetpit tweġiba l AVVIŻ LILL-IMSEĦBIN Il-prezz tal-karta u ta' l-istampa ma nifilħux illaħħqu j magħhom aktar; barra minn hekk, imħabba li r-Rivista tagħna żdiedet fil-għadd tal-faċċati, l-ispejjeż tal-posta saru d-doppju. Billi ma nixtiqux innaqqsu mill-materjal ta' ''Il- Malti'', kontra qalbna jkollna nħabbru li mis-sena d-dieħla t-tisħib sa jkun 4s. fis-sena. Għalhekk, min ma jibgħatx igħarrafna biex inwaqqfulu r-rivista nqisuh li aċċetta dana l-għoli.